
REFERAT

privind transmiterea  în administrarea  Regiei Autonome de Transport Timişoara a unor bunuri din  Domeniul Public al Municipiului Timişoara, ce asigură transportul urban


Bunurile constând în staţiile electrice de transformare şi racordurile de energie electrică, liniile de tramvai, reţelele electrice de contact ce au aparţinut Regiei Autonome de Transport Timişoara, au trecut în domeniul public al Municipiului Timişoara în baza H.C.L. nr. 245/19.10.1999 modificată şi completată prin H.C.L.  nr. 125/17.05.2001, nr. 64/26.03.2002, nr. 241/17.09.2002 şi nr. 166/29.07.2003, domeniu public atestat prin HG 977/2002, privind atestarea domeniului public al judeţului Timiş precum şi al municipiilor, oraşelor şi comunelor din judeţul Timiş, în conformitate cu prevederile Legii 213/1998, privind proprietatea publică locală. Aceste bunuri au fost date în administrare Regiei Autonome de Transport Timişoara în baza HCL nr. 153/21.12.2004 modificat prin HCL nr. 92/15.03.2005 şi a Protocolului SC2005-7941/28.04.2005.


În baza HCL 79/26.10.2004 şi HCL 310/26.07.2005 o parte din aceste bunuri aflate in domeniul public şi în administrarea Regiei Autonome de Transport Timişoara  au fost scoase din funcţiune în vederea valorificării respectiv casării, datorită obiectivului de investiţii „Modernizarea infrastructurii la reţeaua de transport în comun cu tramvaiul în municipiul Timişoara”, ca atare au fost recepţionate mijloace fixe noi, care au fost înregistrate în evidenţa contabilă a mijloacelor fixe a Primăriei municipiului Timişoara în baza Proceselor verbale de recepţie nr. 17338/16.12.2004, 16269/26.10.2005, 16466/31.10.2005, 16395/28.10.2005 şi conform Ordinului nr. 555/24.04.2003 , în valoare totală de 47.038.185,22 lei RON (Anexa nr. 1).


Prin H.G. nr. 1016/2005 pentru modificarea şi completarea Hotărârii Guvernului nr. 977/2002 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş au mai fost atestate şi bunuri imobile aparţinând RATT, bunuri care au fost inventariate în anul 2005 de către RATT şi reprezentanţii Primăriei Municipiului Timişoara numiţi Prin Dispoziţia 2360/27.10.2005 modificată cu Dispoziţia 2547/15.11.2005 a Primarului Municipiului Timişoara, cu ocazia inventarierii anuale a bunurilor aflate în gestiunea Primăriei municipiului Timişoara. Aceste bunuri aflate în exploatarea Regiei Autonome de Transport Timişoara au fost cuprinse în Procesul Verbal de inventariere SC2005-21836/16.12.2005 precum şi în procesul verbal de valorificare a inventarului pe anul 2005 şi au fost înregistrate în evidenţa contabilă a mijloacelor fixe a Primăriei municipiului Timişoara, bunuri imobile (mijloace fixe şi terenuri) în valoare totală de 390.286,81 lei RON mijloace fixe (Anexa nr. 2) şi 244.162,08 lei RON terenuri (Anexa nr. 3). 

În conformitate cu prevederile art. 38 lit. (f) şi (g) şi art.125 alin. 1 din Legea 215/2001 privind administraţia publică locală ;
PROPUNEM:


Emiterea unei HCL care să aprobe:

1.Transmiterea în administrarea Regiei Autonome de Transport Timişoara a unor bunuri imobile care fac parte din Domeniul Public al municipiului Timişoara şi care asigură transportul urban, prevăzute în Anexa nr. 1, Anexa nr. 2 şi Anexa nr. 3, care fac parte integrantă din prezentul referat; 

2.Transmiterea bunurilor prevăzute la aliniatul de mai sus, se face pe perioada cât Regia Autonomă de Transport Timişoara, îşi menţine forma avută la data emiterii hotărârii.

Transmiterea va avea loc în baza unui protocol de predare-preluare, ce se va încheia între cele două părţi.

La data schimbării formei de organizare a Regiei Autonome de Transport Timişoara administrarea  bunurile prevăzute în Anexa nr. 1, Anexa nr. 2 şi Anexa nr. 3 la prezentul referat se iau din administrarea Regiei Autonome de Transport Timişoara.

